CELEX: 32006R0508
Language: lv
Date: 2006-03-29
Title: Komisijas Regula (EK) Nr. 508/2006 ( 2006. gada 29. marts ), ar ko groza Regulu (EK) Nr. 174/1999 attiecībā uz eksporta licencēm piena pulverim, ko izved uz Dominikānas Republiku

30.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 92/10
            
         
      KOMISIJAS REGULA (EK) Nr. 508/2006
   (2006. gada 29. marts),
   ar ko groza Regulu (EK) Nr. 174/1999 attiecībā uz eksporta licencēm piena pulverim, ko izved uz Dominikānas Republiku
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 30. panta 1. punktu,
   tā kā:
   
               (1)
            
            
               Komisijas 1999. gada 26. janvāra Regulā (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām (2), tās 20.a pantā ir izklāstīti kvotas izmantošanas noteikumi, eksportējot piena pulveri uz Dominikānas Republiku saskaņā ar Eiropas Kopienas un Dominikānas Republikas Saprašanās memorandu, kas apstiprināts ar Padomes Lēmumu 98/486/EK (3).
            
         
               (2)
            
            
               Dominikānas Republikā pieaug interese par piena pulveri mazumtirdzniecības iesaiņojumā, un tāpēc ir lietderīgi iekļaut produktu kodu 0402 10 11 9000 to produktu sarakstā, attiecībā uz kuriem var pieprasīt eksporta licenci saskaņā ar Regulas (EK) Nr. 174/1999 20.a pantu.
            
         
               (3)
            
            
               Pieredze liecina, ka ir ļoti grūti paredzēt, kāds būs produkta galīgais iepakojums tā eksporta dienā, jo starp dienu, kurā iesniegts licences pieteikums, un faktiskā eksporta dienu var paiet ievērojams laika posms. Lai atrisinātu šo problēmu, jāatļauj produktu maiņa ar nosacījumu, ka tiem ir vienāda eksporta kompensācijas likme un ka eksportētājs šādu pieprasījumu iesniedz pirms eksporta formalitāšu nokārtošanas.
            
         
               (4)
            
            
               Minētā 20.a panta 4. punkta a) apakšpunktā daļa kvotas paredzēta eksportētājiem, kuri var pierādīt, ka viņi pirms pieteikumu iesniegšanas termiņa trīs kalendāros gadus pēc kārtas ir eksportējuši attiecīgos produktus. Pastāvot īpašiem pagaidu apstākļiem Dominikānas Republikā, dažiem no pastāvīgajiem eksportētājiem varēja nebūt iespējams kādā no minētajiem gadiem patiesi veikt eksportu, lai gan viņi var pierādīt, ka eksportē regulāri. Tāpēc ir lietderīgi pagarināt attiecīgo termiņu.
            
         
               (5)
            
            
               Tādēļ attiecīgi jāgroza Regula (EK) Nr. 174/1999.
            
         
               (6)
            
            
               Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 174/1999 20.a pantu groza šādi:
   
               1)
            
            
               tā 3. punktā pirms produktu koda 0402 10 11 9000 iekļauj kodu 0402 10 19 9000;
            
         
               2)
            
            
               tā 4. punkta a) apakšpunktu aizstāj ar šādu:
               
                           “a)
                        
                        
                           pirmo daļu, kas vienāda ar 80 % jeb 17 920 t, sadala starp Kopienas eksportētājiem, kas var pierādīt, ka vismaz trijos no četriem kalendārajiem gadiem pirms pieteikuma iesniegšanas termiņa tie ir eksportējuši uz Dominikānas Republiku 3. punktā minētos produktus;”;
                        
                     
         
               3)
            
            
               pievieno šādu 18. punktu:
               “18.   Atkāpjoties no 5. panta 1. punkta, pēc licences īpašnieka pieprasījuma var mainīt eksporta licences 16. iedaļas kodu pret citu šā panta 3. punktā minētu kodu, ja paredzētā kompensācija ir identiska.
               Šādu pieprasījumu iesniedz pirms Regulas (EK) Nr. 800/1999 5. vai 26. pantā minēto formalitāšu nokārtošanas.
               Divu darbdienu laikā pēc produkta koda maiņas attiecīgās dalībvalsts kompetentās iestādes Komisijai paziņo šādus datus:
               
                           a)
                        
                        
                           licences īpašnieka nosaukumu un adresi;
                        
                     
                           b)
                        
                        
                           licences vai licences izraksta sērijas numuru un izdošanas datumu;
                        
                     
                           c)
                        
                        
                           produkta sākotnējo kodu;
                        
                     
                           d)
                        
                        
                           produkta galīgo kodu.”
                        
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro tikai eksporta licencēm, kas pieprasītas saskaņā ar Regulas (EK) Nr. 174/1999 20.a pantu, sākot ar 2006. gada 1. aprīli.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 29. martā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 20, 27.1.1999., 8. lpp. Regulā jaunākie grozījumi izdarīti ar Regulu (EK) Nr. 409/2006 (OV L 71, 10.3.2006., 5. lpp.).
   
      (3)  OV L 218, 6.8.1998., 45. lpp.